बाड़मेर: राजस्थान के बाड़मेर जिले के बालोतरा थाना क्षेत्र में एक महिला ने अपने पति द्वारा फोन पर ट्रिपल तलाक समेत दहेज का मामला दर्ज करवाया है। पीड़िता का आरोप है कि 15 सितंबर को उसके पति ने उसे फोन पर ट्रिपल तलाक दे दिया। महिला का आरोप है कि उसकी शादी करीब 23 वर्ष पूर्व हुई थी और पिछले 10-12 वर्षों से उसका पति और उसके ससुराल वाले उसको दहेज के लिए प्रताड़ित कर रहे थे। थानाधिकारी भंवर लाल सीरवी ने बताया कि पीड़िता सलमा की शिकायत पर बुधवार को उसके पति सलीम खान, उसके ससुर मोहम्मद सुल्तान, देवर रमजान खान और देवरानी जहीना के खिलाफ धारा 498ए, 406, 323 और 3/4 मुस्लिम महिला विवाह अधिकार संरक्षण अधिनियम 2018 के तहत प्रकरण दर्ज कर जांच शुरू कर दी गई है।